  Майя Бывальцева Якшур-Бӧдья ёросын Тыло – Узя сюреслэсь ветлыны луонтэм люкетсэ тупатъязы. 1,87 иськемез «Опорный план дорожной деятельности» элькун программая выльдӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Ӧнерчиос сюреслэсь пасьтазалэ 8 метрозь вуттӥзы, вылзэ 20 сантиметр зӧкта сӥен векчиятэм изэн, луоен суро кӧльыен шобыртӥзы. Со сяна, сюрес урдсысь вечи писпуосты но куакъёсты утялтӥзы, 20 метр кузьда корт гумыез тупатӥзы. Та сюрес милем туж кулэ, малы ке шуоно татын валтӥсь производство интыяськемын. Котрес починкаын, кытчы сюрес нуэ, 200 йырлы ферма. Озьы ик со сюрес вылтӥ школа автобус ветлэ. Вал вакытъёс, куке кизёно музъем вылтӥ ветлоно луылӥз Любовь Кононова, «Старозятцинское» муниципал кылдытэтлэн тӧроезЧаклась ӧрилэн быдэстэм ужъя юанъёсыз ӧз кылдэ, сюресэз уже кутӥзы. Ватсалом, 2021-тӥ арын «Гуртлэн арез» ӵектос улсын Якшур-Бӧдья ёросын «Родина» огазеяськон но Тылоысь ферма доры нуись сюресъёсты тупатъялозы. Тодэ вайытом, Вавож ёросын элькун программая Ожги – Выль Какся сюресэз выльдӥзы.  Тегъёс: Авто Удмуртия сюресъёс гуртсюресъёс тупатъянужъёс Якшур-Бӧдья  